***НАРОДНО ЧИТАЛИЩЕ"ВЕЛКО АНГЕЛОВ-1940"с.ДРОПЛА***

*ул."Стара планина"№3 тел:0885396293 email:narodnochital\_dropla@abv.bg*

***ПЛАН - ПРОГРАМА***

***ЗА РАЗВИТИЕ НА ДЕЙНОСТТА НА НАРОДНО ЧИТАЛИЩЕ " ВЕЛКО АНГЕЛОВ - 1940 " с.ДРОПЛА,общ.БАЛЧИК ПРЕЗ 2024 г.***

***1.Въведение***

*Програмата за развитие на читалищната дейност през 2024 година е съобразена с изискваниятана чл.26,ал.2 от Закона за Народните читалища.Изготвянето и е с цел обединяване на усилията за развитие и утвърждаване на читалището като важна обществена институция,реализираща културната идентичност на село Дропла.Читалищата са носител на българският дух и култура.От Възраждането до наши дни носят и съхраняват в себе си нематериалното културно наследство,традиции,образование,възпитани и благотворителност,които са в основата на тяхната дейност в полза на обществото.Програмата ще подпомогне и популяризира годишното планиране и финансиране на читалищната дейност*

***2.Анализ на състоянието***

*На територията на село Дропла функционира само Народно читалище"Велко Ангелов-1940".То има изключително значение за културното многообразие не само на жителите на село Дропла,но и за жителите на съседните две села Кремена и Преспа,които активно се включват в културния живот на читалището.Сътрудничеството ни с община Балчик,кметство село Дропла,ДГ"Добруджанче",клуб на пенсионера,НПО,стопански организации и бизнесмени спомага за изпълнение на поставените цели и задачи.Сградата на читалището благодарение на община Балчик е в добро състояние,като основния приоритет тази година ще бъде обновяване на фасадата.На първия етаж на сградата се намира голяма зала-киносалон с 330 места,малка зала с около 60 места,,канцелария и клуб на пенсионера.На втория етаж се помещават библиотека,етнографска сбирка,гардеробна.*

***3.Основни цели и приоритети***

*И през 2024 година основните цели на НЧ"Велко Ангелов-1940" ще бъдат укрепване ,популяризиране и развитие на българската* *идентичност,традиционна култура и духовни ценности,за което допринасят самодейните колективи и индивидуални изпълнители към читалището. - фолклорна група "Ален божур" - група за стари градски и шлагерни песни"Есенна въздишка"*

*- Група за хумористични песни"Веселите баби"*

*- група за руски песни*

*- коледарска куда "Преспанските момци",в която са включени деца от селата Преспа,Дропла,Кремена и Дъбрава*

*Приоритетни направления и през 2024 година в дейността на читалището ще бъдат:*

*- Затвърждаване на читалището като притегателен център за жителите на селата Дропла, Кремена и Преспа и включването им в културния живот.*

*- Подкрепа и насърчаване на любителското творчество,насочено към нематериалното културно наследство.*

*- Обогатяване и разширяване на етнографската сбирка.*

*- Участие на читалището в общински,обласни,национални и международни културни програми,фестивали,събори,празници на населеното място.*

*- Популяризиране на всички значими мероприятия,проведени от читалището.*

*- Развитие на професионалните умения и повишаване квалификацията на читалищния секретар*

*- търсене на алтернативни източници за финансиране /проекти,съмишленици,партньори и др./*

*- Запазване на партньорствата с бизнеса при формиране и реализиране на цялостната културна политика на читалището.* ***4.Библиотечна дейност***

*Библиотечната дейност е една от основните дейности на читалището.През 2021 г. тя бе вписана в регистъра на Обществените библиотеки под №2624.Основната цел и през 2024 година ще бъде:*

*-Утвърждаване на библиотеката като съвременен обществен информационен център*

*- Поддържане и обогатяване на библиотечния фонд чрез участия в проекти на Министерството на културата и чрез спонсори за набавяне на нови библиотечни единици.*

*- Подобряване работата с читатели.*

- *Организиране на мероприятия за честване на исторически личности и събития*

*- Организиране на срещи с изявени творци ,детски утра,литературни четения в библиотеката и детската градина. - Изложби,кътове с литература,витрини,презентации,библиотеки на открито*

***5.Заключение***

*Изпълнението на програмата ще даде възможност за реализиране на набелязаните цели,задачи и основни дейности.Успешното им изпълнение ще спомогне за опазване и съхранение на културното ни и историческо наследство,утвърждаване на местните празници,ще стимулира младите хора да се включат активно в културния живот на селата Дропла,Кремена и Преспа.Обновяването и поддържането на библиотеката ще спомогне и образователния процес в получаване на нови знания.*

*Неделима част от настоящата програма е културният календар на НЧ"Велко Ангелов-1940"*

***КУЛТУРЕН КАЛЕНДАР 2024 г.***

***м.Януари***

*• Мултимедийна презентация"Жив е той,жив е.." посветена на ХристоБотев.*

*• Бабин ден - седянка и въстановка на празника съвместно с пенсионерски клуб*

*• Международен ден на думата "Благодаря"-творческа работилничка съвместно с ДГ"Добруджанче",информационен панел*

*• "Зимна приказка" - творческа работилничка с децата от ДГ"Добруджанче"*

*• Среща с любими анимационни герои - съвместно с детските градини от общината*

***м.Февруари***

*• Ден на пчеларя - среща с пчелари от селото съвместно с ДГ"Добруджанче"*

*Свети Валентин- литературно утро,размисли и стихове за любовта на чаша вино*

*• Трифон Зарезан- символично зарязване на лозя,конкурс за най-добър винар,дегустация на вино • Ден на археологията "Да потърсим изгубеното съкровище" - съвместно с детската градина*

*• Ден на спонтанните актове на доброта - съвместно с детска градина и пенсионерски клуб,информационен панел*

*• На гости в библиотеката- "Да си спомним за подвига на Левски" - поетичен рецитал и витрина*

*• Творческа работилничка за мартенички - съвместно с детска градина и пенсионерски клуб*

***м.Март***

*• Баба Марта на гости в детската градина- "Да сме бели и червени,с усмивки озарени"*

*• Ден на самодееца -творческа среща с бивши читалищни самодейци*

*• Трети март - Ден рожден на свободата -поетичен рецитал,мултимедийна презентация*

*• "Благодаря ти мила мамо" - ателие изобразително и приложно изкуство*

*• Осми март - изложба на детски рисунки и картички на тема "Майчице добра",поетичен рецитал - съвместно с детска градина*

*• "Пролетен бал на цветята" - съвместно с детските градини от общината*

***м.Април***

•*Международен ден на птиците - информационен панел*

•*Участие на групата за хумористични песни"Веселите баби" във фестивала"Голямата усмивка"*

•*Международен ден на детската книга с маратон на четенето,витрина*

•*Международен ден на авиацията и космонавтиката - информационен панел*

*• Ден на Земята - тематична витрина и почистване на района около читалището*

***м.Май***

*•"Червен,червен Великден" - творческо ателие за боядисване и украса на яйца,изложба"Великденски красотички",състезателни игри*

*• "Да посрецнем Гергьовден" -събор на село Дропла,празничен фолклорен концерт*

*• Международен етно фестивал"Зазоряване" -съвместно със сдружение "Зазоряване" гр.София*

•*"През вековете с азбуката на светите братя Кирил и Методий"- информационен панел и поетичен рецитал*

***м.Юни***

*• Седмица на детето - игротека,детски утра,четене на приказки,творчески ателиета*

• *Ден на бащата - "Татко помогни и състезанието спечели"-спортни игри*

*• Ден на занаятите -ателие*

***м.Юли***

• *Откриване на жътвената кампания с ритуала"Зажънване" - съвместно с ПК"Устрем,арендатори,самодейци и детска градина*

• *"Здравей безгрижно лято" - лятна занималня и творческа работилничка съвместно с децата от селата Дропла,Преспа и Кремена*

***м.Август***

*• Ден на градинаря - конкурс за най- подредена зеленчукова градина*

***м.Септември***

•*Закриване на детска лятна занималня - празник на открито*

*• "Ден на сливовите градини" - съвместно с ЕТ"Николайчо Маринов",община Балчик и самодейни колективи*

•*Ден на Съединението - информационен панел*

•*Ден на Независимостта - Международна фолклорна вечер -съвнестно със "Сдружение за Балчик" и МФФ"Море от ритми"*

***м.Октомври***

*• Отбелязване денят на възрастните хора -съвместно с пенсионерски клуб*

*• Национална седмица на четенето съвместно с деца от детската градина и деца от ОУ село Сенокос*

*• "Есенен бал с маски"*

***м.Ноември***

• *Ден на народните будители - рецитал и презентация*

•*Ден на Християнското семейство - творческо ателие изобразително изкуство*

***м.Декември***

*•Коледна работилничка*

*•Коледно- Новогодишен концерт*

•*"Стани ми, стани, нине"- коледуване по домовете*

*- Отбелязване на плаващите празници- Лазаровден и Цветница със изложба на цветя и картини и участие в общински фестивал в гр.Балчик*

*- Участие на самодейните групи в поне един фестивал извън областта*

*- участие на фолклорна група "Ален божур" в фестивал в Република Румъния*

*- Отбелязване на годишнини на изтъкнати български творци - витрини,презентации,информационни панели*

*- Календара е отворен за нови мероприятия и чествания организирани от читалището.*

*За изпълнение на заложените в програмата мероприятия и участия през 2024 г.,се нуждаем от дофинансиране извън държавната субсидия и за възнаграждение на корепетитора.*

*План -програмата и Културния календар са приети на заседание на Читалищното настоятелство,състояло се на 3.11.2023 г.*

*Изготвил:*

/*Ст.Димитрова - чит.секретар/*

*09.11.2023г.*

*С.Дропла*